Diari Oficial de la Generalitat Valenciana


Sumari del DOGV 6909, del 23-11-2012 (2012/10341)

Notificació de la sentència dictada en el procediment de divorci contenciós número 232/2008.
--------------------------------------------------------------------------------------------

### Dades del document

Número de DOGV
:   6909

Data del DOGV
:   23-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10104


Organisme emissor
:   Jutjat de Primera Instància Número 2 de Picassent

Tipus de document
:   Edicte

Notificació de la sentència dictada en el procediment de divorci contenciós número 232/2008. [2012/10141]  
Assumpte civil 000232/2008   
Sentència 145/2009   
Picassent, 26 de novembre de 2009   
Daniel Sala Paños, jutge del Jutjat de Primera Instància i Instrucció número 2 de Picassent, he vist estes actuacions de divorci número 232/2008, instades pel procurador dels tribunals José Joaquín Pastor Abad, qui actua en nom i representació de Miguel Senabre García, i defés pel lletrat Ernesto Hernández Barquero contra Gratiela Irinel Sotir, qui no ha comparegut en les actuacions i és declarada en situació processal de rebel·lia. Del coneixement de les actuacions es deriven els següents  
  
Antecedents de fet  
  
Primer. El procurador dels tribunals José Joaquín Pastor Abad va presentar demanda de divorci en nom del seu mandant contra la demandada on sol·licitava que es dictara una sentència de conformitat amb la pètita de la demanda. Admesa a tràmit la demanda es va citar la demandada qui no va contestar en temps i forma i va ser declarada en situació processal de rebel·lia.  
Convocades les parts a l'acte del juí, este es va celebrar en data 26 de novembre de 2009 i va compareixer únicament la part actora, la qual es va ratificar en la demanda i va sol·licitar com a prova la documental per reproduïda.   
  
Fonaments de dret   
  
Primer. Pel que fa a la petició de divorci, disposa l'article 86 del Codi Civil modificat per la Llei 15/2005, per la qual es modifica el Codi Civil i la Llei d'Enjudiciament Civil en matèria de separació i divorci, que es decretarà judicialment el divorci, siga quina siga la forma de celebració del matrimoni a petició d'un només dels cònjuges, d'ambdós o d'un amb el consentiment de l'altre, quan concórreguen els requisits i les circumstàncies exigits en l'article 81 que no és una altra que el transcurs de tres mesos des de la celebració del matrimoni.   
  
De la documentació que es troba en les actuacions consta acreditat que els cònjuges van contraure matrimoni el dia 4 d'abril de 2003, per la qual cosa davant de la petició de les parts i com han transcorregut més de tres mesos des de la celebració del matrimoni és procedent decretar el divorci sol·licitat.   
Segon. Pel que fa a les mesures a adoptar derivades del divorci, tal com indica la part, no han variat les circumstàncies que es van tindre en compte en el procés de separació (actuacions de separació 311/2004, del Jutjat de Primera Instància i Instrucció número 1 de Picassent), per la qual cosa hauran d'adoptar les mesures interessades consistents en:   
  
a) L'espòs romandrà en el domicili de Picassent, carrer Salvador Giner, número 37, 3.a, i l'esposa queda lliure per a residir en un altre domicili.  
b) No és procedent establir pensió compensatòria de l'article 97 a favor de cap dels cònjuges.   
c) No és procedent la liquidació del règim econòmic matrimonial, ja que no existixen béns de caràcter de guanys, i s'han consumit els que amb este caràcter es van adquirir durant la constància del matrimoni.  
  
Tercer. Conforme a l'article 755 de la Llei d'Enjudiciament Civil s'ha de comunicar d'ofici esta resolució a l'encarregat del Registre Civil on conste inscrit el matrimoni.  
Quart. Atés l'especial caràcter dels processos matrimonials on es ventilen qüestions relatives a l'estat civil de les persones, matèria esta d'orde públic, on no cap la renúncia, l'aplanament o la transacció, i tenint les sentències naturalesa constitutiva, no és procedent fer imposició de costes a cap dels litigants en no quedar constància de mediar temeritat o mala fe.   
  
Vistos els articles, citats i la resta de general i pertinent aplicació.  
  
  
Dispositiva   
Estime íntegrament la demanda presentada pel procurador dels tribunals José Joaquín Pastor Abad en nom del seu mandant es decreta la dissolució per divorci del matrimoni format per Miguel Senabre García i Gratiela Irinel Sotir amb tots els efectes legals inherents a esta declaració i adopten les següents mesures derivades del divorci.   
  
a) L'espòs romandrà en el domicili de Picassent, carrer Salvador Giner número 37, 3.a, i l'esposa queda lliure per a residir en un altre domicili.  
b) No és procedent establir pensió compensatòria de l'article 97 a favor de cap dels cònjuges.   
c) No és procedent la liquidació del règim econòmic matrimonial, ja que no existixen béns de caràcter de guanys, i s'han consumit els que amb este caràcter es van adquirir durant la constància del matrimoni.   
  
Una vegada siga ferma esta resolució, expediu un ofici a l'encarregat del Registre Civil, que anirà acompanyat d'una testimoniança d'aquella, perquè puga anotar-ne la part dispositiva en la inscripció de matrimoni corresponent; i poseu-ne en les actuacions un certificat i incloeu esta sentència en el llibre de sentències.  
Notifiqueu esta resolució a les parts amb l'advertència que contra esta podrà interposar un recurs d'apel·lació en el termini de cinc dies des de la notificació. Esta és la meua sentència, que pronuncie, mane i firme.»  
Publicació. L'anterior sentència l'ha llegida i publicada el jutge que la subscriu, mentres celebrava audiència pública en el dia de la data, en done fe.  
  
Picassent, 29 de març de 2012.- La secretària judicial: Àngels Bixquert Sanz.